JohanHeinsen/ENO huggingface dataset:
Viborger Samler, 1848-07-29
Tydskland. Af den tydske Rigsforsamlings Forhandlinger den 19de Juli om Limburger=Anliggendet udhæves følgende Resultat: "Rigsforsamlingen betragter den hidtil bestaaende Forening af den til det tydske Forbund hørende Deel af Hertugdømmet Limburg med Kongeriget Nederlandene under een Forfatning og Forvaltning som uforenelig med den tydske Forbundsforfatning. Det forstaaer sig af sig selv, at Nationalforsamlingens under 27de Mai d. A. fattede Beslutning, ifølge hvilken alle de af enkelte tydske Forfatninger tagne Bestemmelser, der ei stemme overeens med det almindelige Constitutionsværk, som Rigsdagen har at begrunde, kun ere at ansee som gyldige, naar de samstemme med dette Værk – dog saaledes, at hine Forfatningers hidtilværende Virksomhed ei antastes. Fremdeles vedtog Forsamlingen, at Spørgsmaalet om Hertugdømmet Limburgs Forpligtelse til at deeltage i den hollandske Statsgjæld overdrages til den prov. Centralmagts Mægling og definitive Regulering af Limburgs Rettigheder, saaledes at disse betrygges. Ratificationen heraf forbeholdes Rigsforsamlingen. Tillige opfordrer Nationalforsamlingen Centralmagten til saasnart som muligt og med en til de trængende Omstændigheder svarende Energie at efterkomme disse Beslutninger.
Viborger Samler, 1848-07-29
Rigsministeriets Jstandkomst synes at støde paa betydende Vanskeligheder. Valget af Dr. Heckscher til Justitsminister ansees af et ikke lille Parti som en Calamitet for Tydskland. Preusseren Rønne var af sin Regjering bestemt til preussisk Gesandt i Washington; men hedder det – man ønsker og haaber, at Rønne vil optræde i Nordamerica som hele det tydske Folks Repræsentant, da Gesandtskabet for Preussen nu desuden er overflødigt. (Det synes saaledes at være paa høie Tid for Preussen, Hanover og Nederlandene, at modsætte sig Frankfurtermændenes Anmasselser. Alle Nølere", sagde allerede Gustav Adolph, ere ikke Fabiere".) – Om et Finantsministerium strax vil blive oprettet, synes derimod tvivlsomt, ligeledes udsættes Valget af en Marineminister indtil der er skredet frem med Opførelsen af Arsenaler m. m. De høistnødvendige Forberedelser træffer nu Marinecommissionen, om fyldestgiørende eller ei, vil Tiden lære. - Forbundskassen blev endnu under Reichsverwesers" korte Ophold i Frankfurt tagen fra (entzogen) Huset Rothschild og overdraget Huset Gebr. Bethmann til Opbevaring; dens contante Beholdning skal dog ikke overstige Summen af 308,000 Gylden - siger den officielle O. P. Amts-Zeitung.
Viborger Samler, 1848-07-29
Paa Grund af den nordamericanske Gesandts Reclamation i Wien har en Undersøgelse fundet Sted, hvorved det er oplyst, at flere foregivne nordamericanske Deputerede, der havde lovet Aula 8000 Dollars for med denne Sum at begrunde en tydsk Flaade, samt Understøttelse af Vaaben og Penge, og der førtes omkring i Wien i Triumph og erholdt endog af Aula efter Prof. Füsters Foranstaltning en Æresvagt for deres Bolig, ere Bedragere – Jøder fra Fürth –, af hvilke een har opholdt sig i nogen Tid i America, og Redskaber, afbenyttede til at udbrede republicanske Jdeer.
Viborger Samler, 1848-07-29
Efter Efterretninger fra Wien af 18de Juli synes det, at man i denne gamle Keiserstad vil erholde en Fortsættelse af Slavecongressen, hvori de Deputerede fra Bøhmen med deres Førere, Palatzky, Strohbach, Borosch og Rüger staae i Spidsen. Hvad den constitutionelle Rigsdag angaaer, da have vi - melder Correspondenten, i Hamb. Corresp. - ingen Kamp at vente angaaende politiske Jdeer, men Kampen bliver en Kamp imellem Nationaliteterne. Efterat paa Rigsdagen 208 Valg vare verificerede, skulde der skrides til Valget af et Bureau. Men Dr. Rüger fra Prag paastod, at dette Valg burde udsættes indtil alle de czechiske Deputeredes Ankomst, der ved de sørgelige Tildragelser vare forhindrede i at give Møde til den lovbestemte Tid, flere tydske Deputerede sloge sig til Rügers Parti, og hans Forslag trængte igjennem med 145 imod 135 Stemmer. J næste Uge vilman faae at høre, at Palazky er Præsident, og snart derefter, at det slaviske Sprog anvendes ved Discussionerne. Fra alle Vinduer vaie tydske Faner, paa Brystet bæres tydske Cocarder, og i den keiserlige Rideskole et slavisk Parlament, Efter Børsenhalle var det en Dr. Riegler, og ikke som ovenanført Dr. Rüger, der fremtraadte med foranførte Paastand. Samme Tidende tilføier, at da Dr. Riegler forlod Forsamlingen, insulteredes han af en Mængde raae Jndivider og forfulgtes igjennem Gaderne, saa at han maatte redde sig i en Fiacre hvor han, dersom Dr. Goldmarkt ikke var traadt imellem, vilde være udsat for grovere Fornærmelser. Ministeriet, der med Undtagelse af Bach, Hornbostel og Schwarzer, hører til det opløste Pillersdorfske, har nu besluttet at publicere et Decret om de Deputeredes Ukrænkelighed.
Viborger Samler, 1848-07-29
Reichsverweser har renonceret paa enhver Remuneration. Efterretningen herom modtoges af Rigsforsamlingen i Frankfurt med et Bravo.
Viborger Samler, 1848-07-29
Nyere Efterretninger fra Wien af 22de Juli melde, at Erkehertug Johan har samme Dag høitidelig aabnet den constituerede Rigsforsamling.
Viborger Samler, 1848-07-29
Wiener-Zeit. melder fra Jassy, at Russerne ere marscherede ind i Moldau, men at deres Styrke kun anslaaes til 2500 Md. og 8 Kanoner.
Viborger Samler, 1848-07-29
Jndenlandske Efterretninger. Kammerherre Reeds er den 26de D., Morgen, ankommen til Kjøbenhavn fra Hovedqvarteret med Dampskibet "Caroline Amalie". Om Hr. R.s Tilbagekomst betyder, at alle diplomatiske Forhandlinger med General Wrangel ere aldeles afbrudte, som vi have hørt Nogle paastaae, eller om den kun er foranlediget ved, at Wrangel har forlangt nogle Modificationer eller nærmere Bestemmelser, i de engang aftalte og ratificerede Betingelser, som Andre ville mene, kunne vi ikke afgjøre; men flere sammenstødende Rygter gjøre os mere tilbøielige til at troe det Sidste end det Første, eller til i alt Fald at antage, at Stilstanden, trods alle Ophævelser fra tydsk Side, dog (Forl.) kommer i Stand.
Viborger Samler, 1848-07-29
Capitain Harbou, Krigsministerens Adjutant, er afgaaet til Paris, for at becomplimentere General Cavaignac i hans Stilling som Præsident for den franske Republik. (Flvp.)
Viborger Samler, 1848-07-29
General Hedemann siges at være udnævnt til Præsident for en Militair=Commission.
Viborger Samler, 1848-07-29
Ved den i Mandags Aftes i Casino afholdte Generalforsamling vedtoges det, da de forhen omtalte nødvendige 8000 Rbd. ikke syntes at kunne tilveiebringes paa nogensomhelst Maade, at Anstalten skulde overantvordes til Skifterettens Behandling enten for at sælges ved offentlig Auction, eller om muligt dets Affairer skulde overgives til Ordning af Commissairer. En sørgelig Ende paa et med saamange Offre gjennemført Foretagende. (Flopst.)
Viborger Samler, 1848-07-29
Meddelelse fra Nordslesvig den 23de Juli. Endnu hører man ikke tale om Andet end Underhandlinger og Parlamentairer komme og gaae undertiden flere Gange om Dagen. Den fjendtlige Barrikade ved Vonsild holdes endnu om Dagen besat af en Commando Husarer, der om Natten trækker sig tilbage til Skoven ved Vonsildgaard, hvor der idelig koges og steges ved store Baal. Nærmest ved den nørrejydske Grændse ere ellers ingen Fjender indqvarterede; derimod ere Sognene noget længere mod Syd stærkt belagte og her opfører Fjenden sig i den senere Tid ingenlunde med Maadehold; Levnetsmidlerne borttages uden videre; Gjæs, Ænder, Høns, Duer a. ere saa aldeles forsvundne, at man i hele Byer ikke skal kunne opdrive et eneste af disse Huusdyr, enkelte Lam gaae ogsaa med i Kjøbet og flere ville vel gaae samme Vei. Tydskerne skulle herved bruge den samme Maade som Ræven; som denne ikke bider paa sin egen Mark, saaledes tage de ei heller Høns a. i deres egne Qvarteer, men opsnuse dem paa andre Steder. Derimod lægge de i selve Qvartererne som oftest Beslag paa alle Jldsteder, Gryder, Kjedler, Potter, Pander, Fade, Kopper a., saa at Huusmoderen ikke beholder det allermindste af saadanne Ting til sin Disposition og følgelig er fri for at lave Mad til Familien og Folkene. Paa en Gaard, hvor man saaledes siden Fjendens Ankomst ikke havde faaet en Kop Kaffe, var Konen forleden Dag sluppen til at faae fat paa en Potte eller Kjedle; hun gav sig strax ifærd med at lave en Lædskedrik til Familien, men næppe var den færdig, saa kom Preusserne og toge hele Stadsen bort. Til Brændsel tages, hvad der er nærmest ved Haanden, Huusgeraad, Redskaber, Gavntræ a., naar det blot er tørt og nemt at komme tilrette med. – Jmorgen, siger man, skulle begge Parters Befuldmægtigede tilligemed de mæglende Magters Ministre endnu engang samles paa Bellevue. - Den provs. Regjering synes ret at ville bruge sin Magt, saalænge den endnu har nogen. Saaledes vare endeel Præster, der ikke ville anerkjende Oprørsregjeringen, men blive deres Eed til Kongen troe, citerede tilat møde i Haderslev i Torsdags for de derværende provisoriske Folk, af hvilke det blev betydet dem at de kunde vente at blive afsatte inden 8 Dage. Den provisoriske Amtsforvalter i Haderslev Østeramt har beordret os til inden 14 Dage (de 8 ere forløbne) at betale 2 Qv. af Skatterne for 1848 (vi betale ellers aldrig før i Decbr.; vi ville naturligviis ikke betale for det kniber, men hellere lade os udpante. Den 29de skal der vælges 2 Deputerede til en constituerende schleswigholsteinsk Stænderforsamling; dog troer jeg ikke, at, uagtet den næsten truende Opfordring, Mange ville møde til Valghandlingen, jeg haaber endog, at Valgbestyrelsen vil komme til at være aldeles eensom, vi vilde ogsaa i Sandhed blive deligt repræsenterede, ifald denne projecterede provisoriske Stænderforsamling virkelig skulde komme istand. J de noget sydligere Sogne mod Haderslev, i hvilket Strøg den hele fjendtlige Armee ligger, har man endnu ikke faaet Høet bjerget; hvordan det vil gaae med Kornhøsten, forstaaer jeg ikke. (Hemp. Av.)
Viborger Samler, 1848-07-29
Af en i Hamb. Corresp. indrykket Corresp. Artikel fra Elben udhæve vi Nedenstaaende: "J Frankfurter Nationalforsamlingen have reist sig meget høit nogle Stemmer imod Afslutningen af en Vaabenstilstand med Danmark paa de hidtil bekjendtblevne betingelser, idet hine have betegnet disse som schmachvoll og vanærende for Tydskland. Muligt, at de, der have lovet at sætte paa Spil Gods og Blod for Slesvig=Holsteen, at de ikke ønske, at Krigen, ophører, førend de have havt Leilighed til at opfylde deres Løfte, men meget muligt ogsaa, at Tydskland foretrækker at fritage hine for dette Løfte, for ei at standse Afslutningen af en Fred paa retfærdige Betingelser. Ogsaa vi stille os paa det reen tydske Standpunct og troe ikke bedre at kunne bevise dette, end ved at forlange, at Tydskland giver som en Fælledsstat sin Gjenopstandelse de Grundlag af Retfærdighed og Maadehold, som ene og alene formaae at give den unge Stat Varighed. Dette er saameget mere nødvendigt, som Tydskland har betegnet sin Jndtræden i de europæiske Stormagters Række ved en Krig, til hvilken et høist indviklet Retsspørgsmaal har givet Anledningen." (Corresp. søger derefter at godtgjøre Krigens Nødvendighed, da Fjenden truede med at overhugge Rets knuden). Hører man nogle Deputeredes Sprog, da skulde man næsten troe sig hensat i Ludvig den Fjortendes og hans Reunionskamres Tider. . . Vi ønske, at Krigen maa ophøre, forinden blomstrende Stæder og Districter gaae tilgrunde som en Følge af Handelens Standsning, og vi opkaste det Spørgsmaal: "Hvad mener og tænker Slesvig om sin egen Stilling, Vi have gjort os stor Umage for at erfare herom noget Bestemt, men de sikkreste Meddelelser, vi have kunne erholde, gaae ud derpaa, at i Stæderne Slesvig, Haderslev og i nogle andre Byer er vel den høiere Borgerstand tydsk sindet, men at alle de øvrige Folkeklasser i Stæderne og navnligen paa Landet, ere om just ikke danske saa dog heller ikke tydsk sindede, og at Ønsket om hverken at være tydsk eller dansk vilde være det almindelige, naar ethvert enkelt Jndividudspurgtes. Naar vi i Tydskland foretage os Revolutioner for at redde Nationaliteten, da vogte vi os ogsaa for at vi ikke ved den første Leilighed stede til Jorden vore egne Grundsætninger!"
Viborger Samler, 1848-07-29
Fra Hamborg meldes under 26de Juli, at store Menneskemasser havde den foregaaende Dags Aften forsamlet sig for Hotel de Europe, hvor Tann, Aldosser, og nogle andre Officierer af det Tannske Corps havde samlet sig. Efterat flere Foreninger havde bragt Seierherren ved Hoptrup deres Hylding, ankom Kl. 10 3/4 om Aftenen ogsaa den slesv. holst. Forening. Tre Musik numere udførtes ypperligt, og Præsidenten for Foreningen. holdt en gribende Tale til Hædersmændene.
Viborger Samler, 1848-07-29
Altona, den 23de Juli. Omtrent 200 Mand af det Tannske opløste Fricorps have passeret Altona for at naae Hamborg. Under 24de Juli meldes, at Vaaben hvilen skal være forlænget indtil den 27de Juli.
Viborger Samler, 1848-07-29
Veile Byes Dagleiere have af deres Liigkasse skienket 100 Rigsbankdaler som Bidrag til Anskaffelsen af de tre Heste, Communen skal stille. Saameget mere fortjener denne Gave vore Medborgeres Paaskjønnelse, som Dagleier-Corporationen kun ved strengt Arbeide og i Smaa deele kan fortjene det Fornødne. Det er et skjønt Særmærke ved denne vor Krig, at ingen Dansk, han være riig eller fattig, holder sit Offer tilbage fra Fædrelandets Alter. Enhver kappes snarere om at være den (Veile Av.) Første.
Viborger Samler, 1848-07-29
Ordensdecoration. Hans Majestæt har allernaadigst tilladt Fabrikdirecteur Etatsraad Ramert at bære den ham af Hs. Maj. Kongen af Sverrig tildeelte Decoration som Ridder af Nordstjerneordenen.
Viborger Samler, 1848-07-29
Udnævnelser og Entledigelse. Hans Majestæt har allernaadigst udnævnte Forhenværende constitueret Kammerfoureer J. Petersen til virkelig Kammerassessor, Forstrandidat F. H. C. Heldt til Landmaaler; C. W. Henrichsen til Vexelmægler i Kjøbenhavn; Copist i LandsOver- samt Hof- og Stadsrettens Skifte- og Brevskriver-Contoir A. L. J. Moltke, til tillige at være Skriver i Kjøbenhavns Søret.
Viborger Samler, 1848-07-29
Armeen. Under 21de Juli d. A. er Sergeant i Kjøbenhavns borgerlige Jnfantericorps, A. C. Reimann, samt Sergeanterne i Kjøbenhavns borgerlige Artillericorps C. Richard og Æ Seehusen allerhøist udnævnte til Secondlieutenanter, resp.
Viborger Samler, 1848-07-29
Jnfanteri- og Artillericorpset. Under 22de f. M. er Capitain a la suite i Armeen, J. W. A. v. Harbou, Adjutant hos Krigsministeren, allerhøist tillagt Majors Characteer, dog indtil videre uden Anciennetet. Under f. D. er Premierlieutenant, i Kjøbenhavns borgerlige Artillericorps, J. P. Bache, allerhøist udnævnt til Capitain og Compagnichef i Corpset. Under f. D. er forhenværende Musikdirecteur ved den 2den Jnf. Brigades Musikcorps, Dannebrogsmand, A. Hallager, allerhøist tillagt Krigsassessors Characteer. Under 23de f. M. er Capitain af den Kongelige Livgarde til Fods, C. A. L. F. v. Gusmann, Ridder af Dannebroge, efter Ansøgning og paa Grund af Svagelighed allerhøist meddeelt Afsked i Naade af Krigstjenesten, med Pension.
Viborger Samler, 1848-07-29
Agger Kanals Skibsliste. Jndk. den 20de Juli, H. J. Hansen fra London til Thisted, med Ballast. Den 21de: H. J. Ankersen fra dito til dito med dito. Den 22de: J. C. Clemmensen fra dito til Nykjøbing, med dito. - Udg. den 23de Juli, G. Gundersen fra Thisted, til Norge med Byg, J. P. Kløvborg fra dito til London med Havre, J. O. Jensen fra dito til dito med dito, H. C. Uldrigsen fra Skive til Mandahl med Kornvarer, T. Lunnevig fra dito til dito med Ballast, N. T. Nielsen fra Lemvig til Arendahl med Kornvarer, A. Danielsen fra Struer til Mandahl med Ballast, C. Taraldsen fra Lemvig til Lillesand med Kornvarer, A. Tønnesen fra Nykjøbing til dito med dito, O. P. Olsen fra Struer til Christianssand med dito. Den 24de: G. C. Andersen fra Lemvig til dito med dito, N. Jørgensen, fra Struer til Lillesand med dito, C. S. Møller fra Skive til England med Havre, J. P. Hansen fra Thisted til dito med dito. C. J. Bech fra Nykjøbing til dito med dito, M. Mortensen fra Krick til dito med dito, N. H. Ankersen fra Struer, til London med dito, A. Jensen fra Nykjøbing til England med dito, H. H. Christensen fra Struer til Fano med Muursteen.
Viborger Samler, 1848-07-29
Ved Tallotteriets 1610de Trækning i Kjøbenhavn, den 25de Juli, udkom: Nr. 41. 14. 23. 20. 24.
Viborger Samler, 1848-07-29
Jmorgen prædiker Hs. H. Hr. Stiftsprovst Ursin i Domkirken; i Søndresogns Kirke Hr. Pastor Hindberg.
Viborger Samler, 1848-07-29
AVERTISSEMENTS. Byens Jndvaanere tillade vi os herved at opfordre til med os at søge det Savn afhjulpet, som Armeen føler ved af Mangel paa Aviser at maatte leve uden Kundskab saavel om inden, som udenlandske Forholde. Sikkert ville Mange med Glæde bringe denne Sag et saa ringe Offer som det at overlade os til Forsendelse til Armeen deres Aviser, naar de have læst dem. For at vi kunne komme til Kundskab om, hvormange Exemplarer af de forskjellige Blade, der kan calculeres paa, ere Lister henlagte hos Dhrr. Boghandler Kabell, Kjøbmændene Sandberg og Hagemann, paa Postcontoiret samt hos medundertegnede Boye, hvor Enhver, der ønsker at bidrage til Sagen, bedes snarest muligt at tegne sig. Fra næste Uges Begyndelse ville da ogsaa Aviserne kunne afleveres paa ovennævnte Steder. De ville blive afsendte 2 Gange ugentlig, hver Tirsdag og Løverdag, og ønskes derfor afleverede senest hver Mandag og Fredag Aften Viborg, den 28de Juli 1818. Bove. M. R. Hagemann, Et Parti Mode-Baand, samt endeel VII. Rester af forskjellige Manufacturvare. udsælges imod contant Betaling i disse Dage M. N. Samson. hos Viborg, den 24de Juli 1818.
Viborger Samler, 1848-07-29
En Sovestol med Fjeder, staaer billig til Salg hos A. Bendix.
Viborger Samler, 1848-07-29
Liigvogn.
Viborger Samler, 1848-07-29
Angaaende Afbenyttelse af Skomagerlaugets nye og smukke Liigvogn, har Vedkommende at henvende sig til Oldermanden for Lauget. Det bemærkes, at Vognen kan erholdes med og uden Assistenter af Lauget, ligesom ogsaa at den kan leies af Omegnens Beboere.
Viborger Samler, 1848-07-29
Undertegnede, der ikkun opholder sig nogle Dage heri Byen, anmoder de Ærede, der maatte ønske gode Briller, snarest at henvende sig til ham, hvor et betydeligt Forraad af de bedste Briller samt Brilleglas forefindes. Min Bopæl er hos Jomfruerne Zahrtmann L. Sasse. i St. Mogensgade.
Viborger Samler, 1848-07-29
Creditorerne i Boet efter afgangne Henrik Laursen, der er død paa Østergaards Møllegaard og antages at høre hjemme i Nordslesvig eller Egnen af Ribe, indkaldes herved med 12 Ugers Varsel til for undertegnede Skifteforvalter at anmelde og beviisliggjøre deres Fordringer. Tillige bliver herved bemeldte Afdødes Arvinger indkaldte med Aar og Dags Varsel til for mig at melde sig med Legitimation for deres Arveret. Salling Herreds Contoir, den 19de Juli 1848. Willemods. Dette Blads udenlandske Artikel redig, af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-07-31
ra Stifts-Tidende. Vibo Forsendes med Brevposten i Danmark og Hertugdømmerne. Mandagen den 31 Juli 1818. Nr. 131. 76 Aarg.
Viborger Samler, 1848-07-31
Udenlandske Efterretninger. Tydskland. Fra Wien meldes under 20de Juli, at Rigsdagen er som forberedende aabnet samme Dag Alle Partier vare blevne enige i at vælge Advocaten Schmidt i Wien til Præsident, til hvilken Post han valgtes med 259 Stemmer af 289. Derimod blev den bøhmiske Deputerede Strohbach valgt med 239 Stemmer til første Vicepræsident. Valget ansees af Strobach som en Anerkjendelse af det slaviske Princip.
Viborger Samler, 1848-07-31
Baronesse Brandhof, Erkehertug Johans Gemalinde, er modtagen i Wien med Jubel af Nationalgarden. Erkehertugen udbrød i disse vigtige Ord: "Nu har dog Borgerinden erholdt den Ret, der skyldes hende!"
Viborger Samler, 1848-07-31
Wiener-Zeit. melder, at Ungarerne have under Gen. Bechtold lidt den 15de Juli i Nærheden af Szegedin et betydeligt Nederlag af Croaterne og Serbierne. Erkehertug Johan har opfordret Banus af Croatien til at indfinde sig den 26de Juli i Wien, da Erkehertugen afreiser den 27de eller 28de til Frankfurt. Om denne Ban vil adlyde den ham tilstillede befaling, ansees for tvivlsomt. Keiseren - saa siges der – ventes den 28de Juli i Wien.
Viborger Samler, 1848-07-31
General v. Puel er den 21de Juli vendt tilbage fra St. Petersborg til Berlin. Hensigten med hans Sendelse skal have været at virke til, at Rusland bevarer sin neutrale Stilling til de tydske Forhold og i det danske Spørgsmaal saameget som muligt antager sig en fredelig Løsning. Efter Forlydende har Generalen truffet Keiseren meget gunstigt stemt i denne Henseende, hvorfor man i Berlin ikke befrygter Forstyrrelse af den europæiske Fred fra denne Side. At man i Frankfurt især frygter Rusland, sees af Rigsforsamlingens Beslutninger angaaende Tydsklands internationale Forhold: 1), Vor udenlandske Politik vil sætte Tydsklands Ære og Ret over ethvert andet Hensyn. Tydskland vil ikke hindre nogen fremmed Stat i sine indre Anliggenders selvstændige Udvikling; 2) "Comiteens Forslag, at der ved den østlige Grændse skal gives de tydske Stridskræfter en saadan Styrke, at de fuldkomment kunne maale sig med den ligeoverfor staaende Troppemagt, skal i Betragtning af den allerede besluttede Forøgelse af den tydske Forbundshær (fra 1 til 2 pCt. af Befolkningen) henvises til Centralmagten 3) At Frankerig anerkjendes som Republik og at derfor Tydskland afsendes en Gesandt til Paris, forstaaer sig af sig selv." Under Debatterne herom erklærede Udenrigsministeren v. Schmerling: "Centralmagten vil paa ethvert Punct, hvor vor Uafhængighed trues, med Energi træffe saadanne Anordninger, som sikkre Tydskland, og vil ifald det bliver nødvendigt, ogsaa gaae over til Angreb.
Viborger Samler, 1848-07-31
Berlin, den 25de Juli. Siden Rigs=Krigsministerens Kundgjørelse, at alle tydske Tropper den 6te August skulle hylde Reichsverweser, og paasætte den tydske Cocarde, har der overalt blandt Borgerne og især i Armeen viist sig en saa afgjort preussisk Retning, at det Værste er at befrygte, ifald denne befaling skal udføres; der vilde da finde aabenbar Gjenstridighed Sted, ligesom det da allerede er skeet, at Troppeafdelinger ved at erfare denne Ordre have afrevet den tydske Cocarde; det Samme har fundet Sted paa Børsen; hos Nationalforsamlingen ere energiske Protester imod hiin paatænkte Hylding indlagte. Auerswald og Beckerath ere ankomme fra Frankfurt for at mægle imellem Preussen og den tydske Nationalforsamling. Tages hiin Ordre ikke tilbage, da er et Brud og en Borgerkrig uundgaaelig; thi Preussen vil ikke saaledes underkaste sig.
Viborger Samler, 1848-07-31
Frankfurt. Den officielle Deel af "O. P. Amts Zeitung indeholder følgende Erklæring, der stemmer overeens med Rigsministeren v. Schmerlings Meddelelse i Rigsforsamlingen d. 24de: "General Wrangel har berettet til Reichsverweser", at han endnu ikke (for den 20de, havde afsluttet nogen Vaabenstilstand med de Danske men at kun foreløbige Aftaler fandt Sted, og at han ikke vilde afslutte nogen (længere) Stilstand, der ikke fuldkomment stemmede overeens med Tydsklands Ære, og om hvilken han ikke kunde haabe, at den vilde blive antagen af Centralmagten. Krigsministeren har nu eventuelt opfordret Wrangel til at opgive, hvilke Stridskræfter, han behøver, for, ifald der ikke bliver nogen Stilstand, med eet (?) Slag at bringe Krigen, til Ende. Ministeriet vil sørge for, at, dersom der ikke skulde afsluttes en til alle (tydske) Fordringer svarende Stilstand, de til Krigens kraftige Fortsættelse fornødne Tropper saa hurtigt som muligt sendes Wrangel."